open-index/open-wikipedia-markdown huggingface dataset:
ז'ן דמן

**ז'ן דמן** (בצרפתית: **Jeanne Daman-Scaglione**; 1918 – 1986) הייתה מורה וחסידת אומות העולם מבלגיה.

## קורות חיים
דמן נולדה באנגליה ב-1918, לאחר שהוריה עברו לשם מבלגיה בזמן מלחמת העולם הראשונה. הם חזרו לבלגיה עם ילדתם עם תום המלחמה. ב-1940 סיימה את הכשרתה כמורה בגן ילדים. למרות שחוקת בלגיה קבעה כי כל ילד זכאי לחינוך ציבורי, סגרו השלטונות את גני הילדים הציבוריים בפני ילדים יהודים דמן התפטרה במחאה ועברה ללמד בגן יהודי.  

### פעילותה בתקופת השואה
בשנת 1942 הצטרפה ז'ן דמן לצוות המורים בבית הספר "הקטנים שלנו" (Nos Petits) בבריסל כדי לסייע לילדים יהודים. היא עשתה זאת לאור בידודה של הקהילה היהודית בעיר ובמדינה כולה, עקב פעילות כוחות הכיבוש הנאציים ופעילותם של משתפי הפעולה המקומיים. דמן הייתה אם בית בבית הספר. הנאצים החלו לגרש את יהודי בלגיה בקיץ 1942. 

נקודת מפנה בחייה קרתה כאשר אנשי גסטפו הגיעו לגן ובקשו לקחת שלושה ילדים להוריהם. היא הבינה שזהו שקר והחליטה לא לסכן את הילדים האחרים, למסור את הילדים, אולם לפעול בנחישות להצלת יהודים. 

לאחר שהייתה עדה לתחילתם של המעצרים ההמוניים של יהודים בעיר, החלה דמן בהצלת יהודים. המחתרת היהודית הגדולה בבלגיה, "הוועד להגנת היהודים", Comité de Défence des Juifs en Belgique,  החלה להשתמש בעזרתה של דמן לשם הצלת ילדים יהודים שהופרדו מהוריהם.

השלטונות סגרו את בית הספר "הקטנים שלנו". הוריהם של ילדים יהודים רבים גורשו למחנות ההשמדה במזרח אירופה. דמן סייעה בהסתרתם של עשרות ילדים יהודים. היא ליוותה אותם למקומות מסתור בקרב משפחות בלגיות ושמרה עמם על קשר. דמן סייעה בכך בעזרת הסוכנות הלאומית למען הילד (Oeuvre Nationale de l'Enfance; ONE ), ארגון אשר הקים והפעיל רשת של בתי מחסה לילדים בכל בלגיה, וכן בעזרת נלי למר, עוזרתה של איבון נווז'ן, ואישי ציבור בלגים.

בהמשך סייעה דמן גם ליהודים מבוגרים. היא הייתה ממקימותיה של רשת יהודיות שעבדו במשקי בית בלגיים וסיפקה לנשים אלה מסמכי זהות מזויפים וכרטיסי מזון. בנוסף לכך עקבה אחר משתפי פעולה עם הנאצים והעבירה מידע עליהם למחתרת, כדי שזו תוכל לחסלם. במשך הזמן היא קיבלה על עצמה זהות מזויפת והייתה ובצעה פעולות מסוכנות ביותר. לקראת סוף המלחמה החלה דמן להיות מעורבת בפעולות הבלתי חוקיות של "התנועה הלאומית הבלגית"  המחתרתית ואף הכוחות המחתרתיים המזוינים של בלגיה (Partisans Armés) . דמן ושותפיה הצילו כ- 2,000 יהודים במהלך המלחמה. היא אמרה "שוכנעתי כי לא-יהודים צריכים להיות פעילים בהצלת חיי יהודים או להיות אחראים כמשתפי פעולה עקיפים (של הנאצים)"

### לאחר המלחמה
לאחר המלחמה סייעה דמן לילדים ניצולי השואה וכן לאיחוד ילדים ניצולים עם משפחותיהם. היא הייתה מותשת נפשית ופיזית. היא עברה לארצות הברית, אך עד מהרה החלה לטייל ברחבי הארץ ולשתף את סיפוריה וחוויותיה. היא ביקרה מספר פעמים במדינת ישראל, וב-1971 הוענק לה תואר חסידת אומות העולם. 

## הוקרה
* בשנת 1971 הוכרה דמן על ידי יד ושם בתור חסידת אומות העולם.
* בשנת 1980 קיבלה דמן מדליית הוקרה מנציגי יהדות בלגיה על פעילותה בתקופת השואה.

## קישורים חיצוניים
* פעילותה של דמן להצלת יהודים באתר יד ושם.
* https://en-cenlib.tau.ac.il/Righteous_Among_the_Nations_Daman_Scaglionee_Jeanna_En

## הערות שוליים

קטגוריה:בלגיות חסידות אומות העולם
קטגוריה:מצילים בשואה: צרפת
קטגוריה:מתנגדים לנאצים
קטגוריה:מהגרות מבלגיה לארצות הברית
קטגוריה:ילידות 1918
קטגוריה:בלגים שנולדו ב-1918
קטגוריה:נפטרות ב-1986
קטגוריה:נפטרים ב-1986
יחסי פנמה–רוסיה

**יחסי פנמה–רוסיה** הם יחסי החוץ שבין **ה[[פנמה|רפובליקה של פנמה]]** לבין **[[רוסיה|הפדרציה הרוסית]]**. פנמה מחזיקה שגרירות במוסקבה בעוד שרוסיה מחזיקה שגרירות בפנמה סיטי. שתי המדינות הן חברות מלאות באו"ם.

לדברי משרד החוץ הרוסי, כ-1,000 אזרחים רוסים מתגוררים בפנמה (הן לצמיתות והן באופן זמני).

## היסטוריה
בעת המלחמה הקרה, התקיימו מספר מגעים וקשרים משמעותיים בין ברית המועצות לבין מפלגת העם של פנמה.

בנובמבר 1988, ברית המועצות הייתה המדינה ה-36 שהחליטה לחתום על הפרוטוקול בדבר נייטרליות תעלת פנמה.

היחסים הדיפלומטיים בין ברית המועצות לבין פנמה כוננו ב-29 במרץ 1991.

## יחסים כלכליים

## לקריאה נוספת
* A Foreign Policy in Transition: Moscow’s Retreat from Central America

## קישורים חיצוניים

* יחסי המדינות, באתר משרד החוץ הרוסי

## הערות שוליים

קטגוריה:ערכים ללא קטגוריות פיזיות - יחסי חוץ
מריה ג'ובאנה בטיסטה מסבויה-נמור

**מריה ג'ובאנה בטיסטה מסבויה-נמור** (באיטלקית: **Maria Giovanna Battista di Savoia-Nemours**; 11 באפריל 1644 – 15 במרץ 1724) הייתה אשתו של קרלו אמנואלה השני, דוכס סבויה.

## ביוגרפיה
קרלו אמנואלה נולדה ב-11 באפריל 1644 בפריז, לקרלו אמדאו, דוכס נאמור ולאליזבת דה בורבון, בתם של סזאר, דוכס ונדום ופרנסואז מלורן. בשנת 1652 נהרג אביה בדו-קרב עם גיסו פרנסואה, דוכס בופור, ומריה ג'ובאנה עברה לאחריות דודה אנריקו השני, דוכס נאמור. בשנת 1659 מת דודה ונחלת הדוכסות חזרה לכתר הצרפתי, אולם משפחתה המשיכה לקבל קצבה כספית מממלכת צרפת.

בשנת 1659 נפגשה מריה ג'ובאנה עם קרלו אמנואלה השני, דוכס סבויה והוא התאהב בה, אך אמו לא הייתה מרוצה מהשידוך, ומשום כך התחתן קרלו אמנואלה ב-3 באפריל 1663 עם פרנסואז מדלן ד'אורליאן, בת דודו מצד אמו - גאסטון, דוכס אורליאן. לאחר מותה בתחילת 1664, התחתן קרלו אמנואלה ב-20 במאי 1665 עם אהובתו מריה ג'ובאנה ונולד להם בן אחד, ויטוריו אמדאו השני, מלך סרדיניה. קרלו אמנואלה לא שמר אמונים למריה ג'ובאנה, אולם היא נאלצה להתעלם מהן.

בשנת 1675 מת בעלה, ובנה ויטוריו אמדאו השני, דוכס סבויה עלה לשלטון במקומו, תוך שהיא משמשת כעוצרת עד לבגרותו. בשנת 1684 תפס ויטוריו אמדאו את השלטון לבדו וגירש את מריה ג'ובאנה משטחי הדוכסות. בשנים לאחר מכן היא השלימה את בנה, ואף שימשה כסנדקית בהטבלת נכדתה מריה אדליידה, נסיכת סבויה. בשנת 1713 הפך בנה למלך סיציליה, וב-15 במרץ 1724 מתה מריה ג'ובאנה בטורינו.

## אילן יוחסין

## קישורים חיצוניים

קטגוריה:בית סבויה
קטגוריה:ילידות 1644
קטגוריה:נפטרים ב-1724
ארה צבאית

ממוזער|ארה צבאית עפה
ממוזער| ''Ara militaris''
**ארה צבאית** (שם מדעי: *Ara miltaris*; ע"פ האקדמיה ללשון: **אָרָה אֲדֻמַּת מֵצַח**, שם שמקובל למין ''Ara rubrogenys'') הוא מין עוף מהסוג ארה שבמשפחת התוכיים החי במקסיקו ובאמריקה הדרומית ביערות גשם.

## מאפיינים
קל להתבלבל בין מין זה לקרובו לסוג ארה ירוקה גדולה (*Ara ambiguus*). הוא מגיע לאורך 70 ס"מ, מוטת כנפיים של 99–110 ס"מ ומשקל 1.1 ק"ג. הארה הוא תוכי ירוק בעל ראש גדול עם פנים לבנות משורטטות בפסים שחורים, מקור חסון ומעוקל בצבע שחור ומצח אדום. אברות התעופה ושכבת הנוצות החיצונית בכנפיו ובאחורי גופו כחולות בצדן הגבי וצהובות בצדן הגחוני. צבעו הירוק השולט, המזכיר מדי צבא, נתן לו את שמו.

הארה ניזון מזרעים גדולים, פירות ואגוזים שאותם הוא מפצח במקורו החזק. הארה גם מחפש צוקים של אבני חרסית ואוכל מהאבנים, דבר המסייע לו להתמודד עם רעלים במזונו.

תוכי זה נמצא במצב שימור פגיע. למרות זאת, הוא עדין ניצוד למטרות סחר כחיית מחמד.

## תת-מינים
* *Ara militaris bolivianus* - מצוי בצפון קולומביה וצפון מערב ונצואלה, אקוודור, פרו ומערב בוליביה
* *Ara militaris mexicanus* - אנדמי למקסיקו
* *Ara militaris militaris *- מצוי במזרח בוליביה למורדות הרי האנדים ובצפון ארגנטינה

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:תוכיים
קטגוריה:בעלי חיים שתוארו ב-1766
קטגוריה:ונצואלה: עופות
קטגוריה:אקוודור: עופות
מגדלי אפטאון

**מגדלי אפטאון** הם צמד גורדי שחקים בבת ים, שהקמתם החלה בשנת 2014 במסגרת פרויקט התחדשות עירונית. מגדלי אפטאון מהווים מוקד להתחדשות העירונית בבת ים, המשלב מגורים, משרדים ושירותים מסחריים. המגדל הגבוה במתחם, שגובהו 162 מטרים וכולל 50 קומות, מיועד למגורים וכולל 184 דירות. המגדל השני, שגובהו 126.73 מטרים וכולל 34 קומות, משמש למשרדים ולמגורים, כאשר 71 דירות הוקמו בקומות העליונות לאחר המרת שטחים ממשרדים למגורים.

הפרויקט בוצע על ידי חברת דניה סיבוס ביוזמת היזם משה אהרוני. המתחם מהווה חלק מתוכנית עירונית להסבת אזור תעשייה לשימושים מעורבים, הכוללת כ-255 יחידות דיור בסך הכל, והוא סמוך לקו האדום של הרכבת הקלה. במתחם יש מרכז מסחרי בשטח של כ-9,000 מ"ר, שבו שלוש הקומות הראשונות מיועדות למסחר, כולל סופרמרקט של רשת "יוחננוף" שנפתח באוגוסט 2018. החניון כולל 6 קומות, עם חלוקה בין דיירי המגדלים לציבור הרחב.

## קישורים חיצוניים
* 
* 

## הערות שוליים

קטגוריה:בת ים: מגדלי מגורים
מארי סוסאן

**מרים "מארי" סוסאן**(בערבית: **ماري سوسان**, בצרפתית: **Marie Soussan**,  17 בינואר 1895, אלג'יר – 1977, מרסיי צרפת) הייתה שחקנית וזמרת יהודיה-אלג'יראית המזוהה עם עלייתו של התיאטרון האלג'יראי מתחילת שנות ה-30 של המאה ה-20, והאישה הראשונה במדינה ערבית שהופיע בתיאטרון (עד אז גברים שיחקו תפקידי נשים).

יחד עם ראשיד קסנטיני  הפכה לשותפה באחד מזוגות התיאטרון הפופולריים ביותר בתקופה של בין שתי מלחמות העולם. כמו כן הקליטה 20 תקליטי 78-rpm.

## קורות חיים
סוסאן נולדה ב-1895 בקסבה התחתית באלג'יר. אמה לונה אבוקאיה הייתה הדודה מצד האם של האמרגן אדמונד נתן יאפיל. כמו רבים מהאומנים מהתקופה שלה, היא השתפשפה בכישוריה המוזיקליים באירועים משפחתיים, שם התמסרה לשירה ולדרבוקה. בשלב מסוים לאחר מלחמת העולם הראשונה, היא הצטרפה ל"אל מוטריביה", תזמורת ולהקת תיאטרון של בן דודה המפורסם יפיל. ייתכן שהבכורה שלה לבמה התרחשה בשנת 1925 בקזינו d’Alger. במהלך חמש עשרה השנים הבאות, הייתה לה קריירה עמוסה עם "אל מוטריביה", כשהיא משחקת ועושה סיבובי הופעות לצד בן זוגה הקומי ראשיד קסנטיני. יחד הצמד היהודי-מוסלמי היה למרכז הבמה. רבים מאותם מערכונים הוקלטו בתקליטור. סוסאן, שהייתה גם אמן סולו מוכשר והקליטה מגוון של ז'אנרים - קלאסיים ופופולריים - תחילה עם חברת התקליטים גרמופון ואחר כך עם פוליפון. כל זה זיכה אותה בחברות מוקדמת ב-Société des auteurs, compositeurs et éditeurs de musique  (אגודת הסופרים, המלחינים והמו"לים של המוזיקה בצרפת).

עזבה את אלג'יריה ב-1959 ופתחה בקריירה עסקית בדרום צרפת, בטרם אלג'יריה קיבלה עצמאות ולאחר התדרדרות שם במצב האומנים ומצב האומנים היהודים בפרט בעקבות מלחמת העולם השנייה. נפטרה ב-1977, ונקברה בבית הקברות היהודי במרסיי.

## לקריאה נוספת
* Marie Soussan (1895 - 1977), באתר yafil.free.fr, 16 בספטמבר 2019

## קישורים חיצוניים
* Marie Soussan and Rachid Ksentini on stage in Blida, Algeria, 1933, תמונה בדף הפייסבוק של גרמופון
* רחוב משלה, 29 בדצמבר 2020

## הערות שוליים

קטגוריה:שחקניות קולנוע וטלוויזיה אלג'יראיות
קטגוריה:שחקניות תיאטרון
קטגוריה:שחקניות תיאטרון יהודיות
קטגוריה:שחקני תיאטרון יהודים
קטגוריה:זמרות יהודיות אלג'יראיות
קטגוריה:זמרות יהודיות צרפתיות
קטגוריה:אומנים יהודים שפעלו בארצות ערב
קטגוריה:זמרים השרים בערבית
קטגוריה:צרפתים ממוצא יהודי-אלג'יראי
קטגוריה:ילידות 1895
קטגוריה:נפטרות ב-1977
שארל-אמדה מסבואה-נמור

**שארל-אמדה מסבואה-נמור** (בצרפתית: **Charles-Amédée de Savoie-Nemours**; 12 באפריל 1624 – 30 ביולי 1652) היה מנהיג צבאי צרפתי ואיל הון, אביה של דוכסית סבויה ומלכת פורטוגל.

## ביוגרפיה
נולד ב-12 באפריל 1624 בפריז, לאנריקו הראשון, דוכס נמור ולאן מלורן, בתם של שארל, דוכס אומלה ומארי מלורן. שירת בצבא פלנדריה בשנת 1645, ב-1646 פיקד על הפרשים הקלים במהלך המצור על קורטרייק. בשנת 1652 נטל חלק בפרונד, ונלחם בבלנו ובפריז, שם נפצע במהלך הקרבות.

ב-11 ביולי 1643 התחתן, עם אליזבת דה בורבון, בתם של סזאר, דוכס ונדום, בנו של אנרי הרביעי, מלך צרפת מהמאהבת שלו, גבריאל ד'אסטרה, ופרנסואז דה לורן, בתו של פיליפ עמנואל, דוכס מרקור, טקס החתונה התרחש בלובר.

נהרג בדו-קרב עם גיסו פרנסואה דה ונדום, דוכס בופור ב-30 ביולי 1652,

אחיו אנריקו השני, דוכס נמור ירש את תאריו ונחלותיו.

## משפחתו
היה נשוי לאליזבת דה בורבון, ממנה נולדו לו 5 ילדים:
* מריה ג'ובאנה בטיסטה מסבויה-נמור (1644–1724), התחתנה עם קרלו אמנואלה השני, דוכס סבויה
* מריה פרנצ'סקה מסבויה (1646–1683), התחתנה עם אפונסו השישי, מלך פורטוגל, ולאחריו התחתנה עם פדרו השני, מלך פורטוגל
* ג'וזפה מסבויה (1649)
* פרנצ'סקו מסבויה (1650)
* שארל-אמדה מסבואה (1651)

## אילן יוחסין

## לקריאה נוספת

* 


## קישורים חיצוניים

* 

## הערות שוליים

קטגוריה:הרוגי דו-קרב
קטגוריה:בית סבויה
קטגוריה:אצולה איטלקית
קטגוריה:ילידי 1624
קטגוריה:נפטרים ב-1652
אליזבת דה בורבון

**אליזבת דה בורבון** (בצרפתית: **Élisabeth de Bourbon-Vendôme**; 16 באוגוסט 1614 – 19 במאי 1664), הייתה נכדתו של אנרי הרביעי, מלך צרפת ואשתו של קרלו אמדאו, דוכס נאמור.

## ביוגרפיה
ימין|100x100 פיקסלים
אליזבת נולדה ב-16 באוגוסט 1614 בפריז, לסזאר, דוכס ונדום, בנם הלא חוקי של אנרי הרביעי, מלך צרפת ופילגשו גבריאל ד'אסטרה, ולפרנסואז דה לורן, בתו של פיליפ עמנואל, דוכס מרקור, ועם לידתה קיבלה את התואר מדמואזל דה ונדום. היא הייתה אחותם של פרנסואה, דוכס בופור ולואי, דוכס ונדום, שהיה נשוי עם לאורה מנצ'יני, אחייניתו של הקרדינל מאזארן, וביו של לואי ז'וזף דה בורבון, הדוכס מוונדום, שהיה מפקד צבאי מוצלח מאוד ומרשל צרפת.

ב-11 ביולי 1643 התחתנה אליזבת בלובר עם קרלו אמדאו, דוכס נאמור, ממנו נולדו לה 5 ילדים. בשנת 1652 נהרג בעלה על ידי אחיה פרנסואה, דוכס בופור בדו-קרב, וב-19 במאי 1664 מתה אליזבת בפריז.

## משפחתה
ב-11 ביולי 1643 התחתנה אליזבת עם קרלו אמדאו, דוכס נאמור, ממנו נולדו לה 5 ילדים:
* מריה ג'ובאנה בטיסטה מסבויה-נמור (1644–1724), התחתנה עם קרלו אמנואלה השני, דוכס סבויה
* מריה פרנצ'סקה מסבויה (1646–1683), התחתנה עם אפונסו השישי, מלך פורטוגל, ולאחריו התחתנה עם פדרו השני, מלך פורטוגל
* ג'וזפה מסבויה (1649)
* פרנצ'סקו מסבויה (1650)
* קרלו אמדאו מסבויה (1651)

## אילן יוחסין

## קישורים חיצוניים

קטגוריה:בית בורבון
קטגוריה:פריז: אישים
קטגוריה:ילידי 1614
קטגוריה:נפטרים ב-1664
מנהרת סחלין

ממוזער
**מנהרת סחלין** (ברוסית: **Сахалинский тоннель**) הוא פרויקט לא גמור של בניית מנהרה, שנועדה לחצות את מצר נבלסקוי מכף לזארב ביבשת לכף פוגיבי שבסחלין. הפרויקט היה לאחד מאתרי הגולאג הסובייטי והיה באחריות נ.ק.ו.ד. ומשרד מסילות הברזל של ברית המועצות .

היו כמה דיונים באשר לאפשרויות לחידוש הבנייה. על פי הערכות ראשוניות עלות הבנייה תעמוד על 400 מיליארד רובל ותכלול 540 ק"מ של מסילת רכבת. העלות המשוערת מתייחסת הן לבניית גשר והן לחפירת מנהרה.

## היסטוריה
הרעיון לבניית מנהרה לסחלין עלה עוד בשלהי המאה ה-19. עם זאת בשל חוסר כדאיות כלכלית וחוסר במימון הרעיון לא מומש.

נעשה מחקר עבור בניית המנהרה בשנים 1929–1930. אך רק ב-1950 שוב חזרו לרעיון של חיבור סחלין עם היבשת, הפעם באמצעות רכבת, רעיון שהעלה הרודן יוסיף סטלין, ששוחח עם מומחים בדבר האפשרויות לחיבור באמצעות מעבורת, גשר ומנהרה. עד מהרה מועצת השרים הנפיקה צו מ-5 במאי 1950 ובו הוחלט על בניית מנהרה ותחבורת מעבורות. בניית המנהרה הופקדה בידי המשרד לענייני פנים ומשרד מסילות הברזל של ברית המועצות (עבודות חפירת התעלה הועברו ב-1952 לאחריות משרד הפנים).
## יישום עדכני
ב-24 ביולי 2018, נשיא רוסיה ולדימיר פוטין, במהלך פגישה עם מושל מחוז סחלין אולג קוז'מיאקו, השיב לשאלת המושל בעניין בניית גשר ואמר שהוא הורה לממשלה לעבד תוכניות בנייה של גשר אל האי סחלין.

באוקטובר 2019 חברת הרכבות הלאומית של רוסיה כללה את המנהרה כחלק מעבודות הפיתוח של הרכבת מתוך מטרה להשלים בניית מסילות ברזל שיחברו את האי סחלין עם רוסיה היבשתית.
## קישורים חיצוניים

## הערות שוליים

סחלין
קטגוריה:גולאג
קטגוריה:סחלין
קטגוריה:מיזמים שהוקפאו
DOK-ING

**DOK-ING d.o.o** היא חברה קרואטית המתמחה בייצור כלי רכב חשמליים, בלתי מאוישים רב תכליתיים ומערכות רובוטיות, שהוקמה בשנת 1992.

## היסטוריה

המנועים החשמליים לכלי הרכב מסופקים ברובם על ידי חברת טמה (Tema) שבעיר פולה.

ביולי 2018 פורסם כי DOK-ING חתמה על הסכם שיתוף פעולה עם התעשייה האווירית לישראל לפיתוח רכב אוטונומי לאזורים מוכי אסון או כאלו שאין אפשרות לאדם להיכנס אליהם, כגון אזורים עם קרינה גרעינית חזקה.

## מוצרים

### [[פינוי מוקשים]]

* MV-4
* MV-10

### לוחמת אש

* MVF-5

### כלי רכב לכרייה תת-קרקעית

* MVD

## קישורים חיצוניים

* 
* xd - מכונית עירונית חשמלית - האתר הרשמי

## הערות שוליים

קטגוריה:קרואטיה: תחבורה
קטגוריה:חברות קרואטיות
קטגוריה:כלי רכב בלתי מאוישים
מאלכום ח'אן

**מירזא מאלכּום ח'אן** (בפרסית: **میرزا ملکم‌خان**; 1833–1908) היה ממבשרי המודרניות באיראן, שעסק ההפיכתה של איראן למדינה מודרנית. ראוי לציון במיוחד הוא קידומו של חוק שמטרתו לקדם חברה מסודרת שבה המלוכה נתונה תחת פיקוח או 'מותנית' בבדיקות ותקנות. הוא פיתח רעיונות אלה במספר דרכים, החשובה שבהן היא על גבי דפי העיתון **קאנון** (חוק), אשר היה נפוץ בקרב המודרניסטים באיראן. מאלכום ח'אן נחשב לאחד האבות המייסדים של המהפכה החוקתית באיראן.

## ביוגרפיה
מאלכום ח'אן נולד באספהאן במשפחה ארמנית באיראן והתחנך בבית הספר סמואל מורדיאן בפריז מ-1843 עד 1851. לאחר מכן הוא חזר לאיראן, התאסלם, ונכנס לשירות הממשלה. הוא נבחר לשמש מרצה במוסד הפוליטכני החדש בטהראן שנקרא "דאר אל-פנון" בשנת 1852. בשנת 1857 נסע לפריז בשירות המדינה.

פעולותיו של מאלכום ח'אן לקידום המודרניזם באיראן, למשל, פרסום העיתון **קאנון**, הקמת הארגון "פראמוש-ח'אנה" וקידום הסכם רויטר, לא עלו בקנה אחד עם רצון המשטר ולכן הוא הוגלה על ידי נאצר אד-דין שאה ב-1862. הוא קיבל חנינה לאחר מכן וניתנה לו משרה בשגרירות קונסטנטינופול. שם, שנתיים מאוחר יותר, הוא התחתן עם נערה ארמנית ממשפחה בולטת, בטקס שהתקיים בכנסייה הארמנית. הוא חזר לטהראן בשנת 1872 בתור עוזרו של הווזיר הגדול מושיר א-דוולה והפך לראש המשלחת האיראנית בלונדון (ואחר כך שגריר) בשנת 1872. הוא נשאר בתפקיד זה עד 1888, אז איבד את משרתו כתוצאה משערורייה הקשורה במכירת כרטיסי הגרלה שבוטלו.
בזכרונותיו, מתאר נאסר א-דין שאה כיצד הלך לביתו של מאלכום ח'אן, ונפגש עם בני משפחתו.

במהלך שהותו בלונדון, תקף מאלכום ח'אן גם את השאה וגם את ממשלת איראן, והמשיך לערוך את העיתון "קאנון" אשר נאסר להפצה בתוך איראן אבל בכל זאת נקרא גם על ידי אנשי החצר. מאלכום ח'אן הוכר כמודרניסט האיראני החשוב ביותר במאה ה-19. הוא קיבל לבסוף חנינה ומונה לתפקיד שגריר איטליה על ידי מוזאפר א-דין שאה ב-1898, ואת כינוי הכבוד נאט'ם א-דוולה. הוא נשאר שגריר איטליה עד מותו בשנת 1908.

## כתביו
* **ספר הרפורמות** (דפתר-י תנזימאת) - מצע אידאולוגי לעתידה של איראן
* **חבורת קפוצי העיניים** (פרקיה-י כּג'בּינאן) - נובלה ביקורתית על חצר המלוכה
* **המחברת הנעלמת** (כתאבצ'ה-י ע'יבי) - אסופת מאמרי ביקורת

## לקריאה נוספת
* Iraj Parsinejad, **A History of Literary Criticism in Iran, 1866-1951: Literary Criticism in the Works of Enlightened Thinkers of Iran--Akhundzadeh, Kermani, Malkom, Talebof, Maragheʼi, Kasravi, and Hedayat**, Ibex Publishers, 2003, pp. 95-118. . 
* Mehrdad Kia, "Pan-Islamism in Late Nineteenth-Century Iran," **Middle Eastern Studies**, Vol. 32/1, pp. 30-52 (1996).

## קישורים חיצוניים

## הערות שוליים

קטגוריה:איראן בימי שלטון השושלת הקאג'ארית
קטגוריה:ילידי 1834
קטגוריה:נפטרים ב-1908
The Jackson 5 in Japan

**The Jackson 5 in Japan** (ידוע גם כ-" **In Japan!**") הוא אלבום הופעה הכולל מבחר שירים מתוך מופע חי שקיימה "חמישיית הג'קסונים" באוסקה, יפן באפריל 1973. האלבום יצא בבריטניה בשנת 1986 תחת השם "Michael Jackson with the Jackson 5 Live". האלבום לא הופץ בארצות הברית עד לשנת 2004, זה יצא בגרסת מהדורה מוגבלת. מכירות האלבום ברחבי העולם הגיעו למיליון עותקים.

השירים באלבום כללו את שירי הלהקה, גרסאות כיסוי ושירים מתוך קריירת הסולו של מייקל ג'קסון.

## רשימת השירים

## קישורים חיצוניים

קטגוריה:אלבומי חמישיית הג'קסונים
קטגוריה:אלבומי חברת מוטאון
קטגוריה:אלבומי הופעה באנגלית
אוסטין 12

**אוסטין 12** (באנגלית: **Austin 12**) היא מכונית משפחתית מתוצרת יצרנית הרכב הבריטית **Austin Motor Company**  בין השנים 1921–1939.

סך הכול יוצרו 88,000 יחידות

דגמי "אוסטין 12" שיוצרו עד סוף שנות ה-20 של המאה העשרים הוגדרו כסוג של מכונית "Torpedo (automobile)" .

דגמי "אוסטין 12" שיוצרו בין השנים 1939–1947 קרויים "Austin 12 (1939)" . סך הכול יוצרו 8,600 יחידות.

## דגמים

* "Austin Twelve 1660"
* "Austin Twelve 1861"

## תצורות

* 4 דלתות – סלון
* 2 דלתות – קופה קבריולה
* 2 דלתות – ספורט
* 2 דלתות – רודסטר

## תמונות

קובץ:Austin - 1922 - 12 hp - 4 cyl - Kolkata 2013-01-13 3054.JPG | אוסטין 12, שנת 1922
קובץ:Austin 12-4 Tourer (1926) - 7755135468.jpg | אוסטין 12 דגם "Tourer", שנת 1926
קובץ:MHV Austin 12 1926 01.jpg | אוסטין 12, שנת 1926
קובץ:Austin 12-4 Mulliner Sports (1928) - 28607014944.jpg | אוסטין 12, דגם "Mulliner Sports", שנת 1928
קובץ:Austin 12-4 New Winsor (1931) - 9503288299.jpg | אוסטין 12, שנת 1931
קובץ:Austin 12 (1932) - 7784102866.jpg | אוסטין 12, שנת 1932
קובץ:Austin Ascot 12slash4 (1935), Dutch licence registration 81-TM-01 pic6.JPG | אוסטין 12, דגם "Ascot" שנת 1935
קובץ:2006-07-motor-show-133 195961130.jpg | אוסטין 12, שנת 1936 – מבט לתא הנהג
קובץ:1936 Austin 12 (20233315062).jpg | אוסטין 12, שנת 1936
קובץ:Austin 12-4 Eton Coupe (1936) - 7951605288.jpg | אוסטין 12, מודל "Austin 12-4 Eton Coupe" שנת 1936
קובץ:1936 Austin Heavy Twelve-Four roadster.jpg | אוסטין 12 דגם "Heavy Twelve-Four roadster", שנת 1936


## ראו גם
* אוסטין 7 HP
* אוסטין 18

## קישורים חיצוניים

* 

## הערות שוליים

קטגוריה:מכוניות משפחתיות
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1921
12
קטגוריה:מכוניות בריטיות
משרד הנציב העליון של האו"ם לזכויות האדם

**משרד נציבות האו"ם לזכויות האדם** הוא אחת הסוכנויות המיוחדות של האו"ם שמטרתה לקדם, לפקח ולדווח על כיבודן זכויות האדם המוגנות בהכרזה לכל באי עולם בדבר זכויות האדם (1948). הקמתה מקורה בהצהרת ותוכנית הפעולה של וינה .

המנדט של הנציב העליון לזכויות אדם נוצר כאשר הדרישה של ועידת וינה העולמית לזכויות האדם ב-1993 מומשה על ידי העצרת הכללית של האו"ם ב-20 בדצמבר 1993. המשרד מדווח ישירות למזכיר הכללי של האומות המאוחדות. מטה הארגון נמצא בז'נבה.

## מנדט
המנדט של המשרד נובע מסעיפים 1, 13 ו-55 במגילת האומות המאוחדות, הצהרת וינה ותוכנית הפעולה והחלטה 48/141 של העצרת הכללית של האו"ם ב-20 בדצמבר 1993, בה נוסד המשרד.

ברפורמה של האו"ם (החלטה A/51/950 פסקה 70), אוחד משרד הנציב העליון עם המרכז לזכויות אדם ב-15 בספטמבר 1997 על מנת שיהיה לו בסיס מוסדי מוצק להוביל את מטרת האו"ם בתחום זכויות האדם.

## מטרות
מטרות המשרד הן:
# לקדם את ההנאה העולמית מכל זכויות האדם על-ידי מתן תוקף מעשי לרצון ולנחישות של הקהילה העולמית כפי שהובע על-ידי האו"ם.
# לשחק את התפקיד המוביל בנושאי זכויות אדם ולהדגיש את חשיבות זכויות האדם ברמה הבינלאומית והמדינית.
# לקדם שיתוף-פעולה בינלאומי למען זכויות אדם.
# לעורר ולתאם פעולה למען זכויות אדם בכל מערכת האו"ם.
# לקדם אשרור אוניברסלי ויישום של תקנים בינלאומיים.
# לסייע בפיתוח נורמות חדשות.
# לתמוך בארגוני זכויות אדם ובגופים פיקוח על אמנות.
# להגיב על הפרות חמורות של זכויות אדם.
# לנקוט בפעולות מניעתיות לזכויות אדם.
# לקדם את הקמת ה-NHRI.
# לבצע פעילויות ופעולות בתחום זכויות האדם.
# לספק חינוך, מידע, שירותי ייעוץ וסיוע טכני בתחום זכויות האדם.

## הנציבים העליונים לזכויות האדם
*Jose Ayala-Lasso (Ecuador), 1994–1997
*Mary Robinson (Ireland), 1997–2002
*Sergio Vieira de Mello (Brazil), 2002–2003
*Bertrand Ramcharan (Guyana), 2003–2004
*Louise Arbour (Canada), 2004–2008
*Navi Pillay (South Africa), 2008–2014
*Prince Zeid bin Ra'ad bin Zeid al-Hussein (Jordan), 2014–2018
*Michelle Bachelet (Chile), 2018–2022
*Volker Turk (Austria), since 2022

## קישורים חיצוניים

* 

* 

קטגוריה:ארגוני האומות המאוחדות
קטגוריה:ז'נבה: ארגונים
זנאיד בונפרטה

**זנאיד לטיציה ז'ולי בונפרטה, נסיכת קאנינו ומוסיניינו** (בצרפתית: **Zénaïde Laetitia Julie Bonaparte, Princess of Canino and Musignano**; 8 ביולי 1801 - 8 באוגוסט 1854) הייתה בתם של ז'וזף בונפרטה וז'ולי קלארי.

## ביוגרפיה
זנאיד נולדה ב-8 ביולי 1801 כבתם של ז'וזף בונפרטה בנו של קרלו בואונפרטה ואחיו של נפוליאון בונפרטה, וז'ולי קלארי אחותה של דזירה קלארי מלכת שוודיה. הייתה לה אחות קטנה בשם שרלוט. ב-1804 הכתיר עצמו דודה נפוליאון בתואר "קיסר צרפת", והעניק לזנאיד ואמה את התואר "נסיכות קיסריות". ב-1806 מינה נפוליאון את אביה לכמלך נאפולי ומלך סיציליה. ב-1808 הוא העביר את תפקידו לז'ואקים מירא ומינה את ז'וזף למלך ספרד. ב-1814 הציע נפוליאון לז'וזף לחתן את זנאיד עם פרננדו השביעי, מלך ספרד המודח מבית בורבון. ההצעה נדחתה בידי ז'וזף. לאחר נפוליאון הובס בקרב ווטרלו וגלה לאי סנט הלנה, יצא אביה לגלות בארצות הברית והתיישב באחוזה בניו ג'רזי. זנאיד ליוותה אותו בתחילה, אולם בהמשך חזרה לאירופה לשהות עם אמה. בסופו של דבר נישאה זנאיד ב-29 ביוני 1822, בבריסל, נישאה לדודנה שארל לוסיאן בונפרטה, בנו של דודה לוסיאן בונפרטה. את אחותה שרלוט השיאו הוריה לנפוליאון לואי בונפרטה, בנו של לואי בונפרטה. בני בונפרטה האמינו כי הם עתידים לחזור לשלטון בצרפת, ועל כן ניסו לאחד את המשפחה כמה שאפשר.

חרף העובדה שנישואיה היו פוליטיים בעיקרם, הרי שהיא ובעלה הסתדרו היטב והקשר ביניהם היה חם. בעלה היה אורניתולוג ידוע, וקרא לסוג יונת זנאידה על שמה. היא ילדה לו 12 ילדים. היא מתה בנאפולי ב-8 באוגוסט 1854 בגיל 53.

## משפחתה
זנאיד ילדה לשארל לוסיאן בונפרטה 12 ילדים:
* ז'וזף לוסיאן בונפרטה (1824-1865)
* אלכסנדרה גרטרוד זנאיד בונפרטה (1826-1828)
* לוסיאן בונפרטה (1828-1895)
* ז'ולי שרלוט בונפרטה (1830-1900)
* שרלוט הונורין ז'וזפין פאולינה בונפרטה (1832-1901)
* ליאוני סטפני אליס בונפרטה (1833-1839)
* מארי דזירה אז'יני ז'וזפין פילומנה בונפרטה (1835-1890)
* אוגוסטה בונפרטה-גריבלדי (1836-1900)
* נפוליאון שארל בונפרטה (1839-1899)
* בתילד אלויס לאון בונפרטה (1840-1861)
* אלברטינה מריה תרזה בונפרטה (1842)
* שארל אלברט בונפרטה (1843-1847)

## קישורים חיצוניים

* 

קטגוריה:אצולה צרפתית
קטגוריה:בית בונפרטה
קטגוריה:צרפתיות שנולדו ב-1801
קטגוריה:צרפתים שנולדו ב-1801
קטגוריה:נפטרות ב-1854
פיליפ קנז'ביץ'

**פיליפ קנז'ביץ**' (בסרבית: **Филип Кнежевић**; נולד ב-8 בנובמבר 1991) הוא כדורגלן סרבי בעמדת הקיצוני ב-SHB דא נאנג.

## קריירת מועדונים
קנז'ביץ' התחיל את הקריירה שלו במחלקת הנוער של באנה ובעונת  הצטרף לבוראץ צ'אצ'אק. בעונה זו, קנזב'יץ' שיחק 23 משחקי ליגה וכבש שער אחד.

ב-16 ביוני 2012 קנז'ביץ' חתם לארע עונות בפרטיזן בלגרד. למרות הציפיות שיהיה בורג משמעותי בקבוצה, שיחק קנז'ביץ' משחק אחד בלבד בעונת .

בקיץ  הושאל לראדניצ'קי קראגויבאץ. ב-19 באוקטובר 2013 קנזב'יץ' הבקיע את שער הבכורה שלו ברדניצ'קי בניצחון 2-3 נגד OFK בלגרד.

ב-4 ביולי 2014 קנז'ביץ' הושאל לויטוריה דה גימארייש מליגת העל הפורטוגזית, בה שיחק בקבוצת המילואים.

ביולי  הושאל לבוראץ צ'אצ'אק.

ב-10 בפברואר 2016 שוחרר מפרטיזן וחתם בצ'וקריצ'קי.

ב-16 באוגוסט 2016 חתם לשנתיים וחצי בוויבודינה, אך בסיום העונה חזר לבוראץ צ'אצ'אק.

ב-26 ביולי 2018 קנז'ביץ' חתם במ.ס. אשדוד מליגת העל.

ב-24 ביולי 2019 קנז'ביץ' חתם רדניצ'קי ניש.

ב-3 באוגוסט 2020, קנז'ביץ' חתם בפרולטר נובי סאד.

## קישורים חיצוניים

## הערות שוליים

קטגוריה:כדורגלנים סרבים
קטגוריה:קשרי כדורגל סרבים
קטגוריה:חלוצי כדורגל סרבים
קטגוריה:כדורגלני בוראץ צ'אצ'אק
קטגוריה:כדורגלני פרטיזן בלגרד
קטגוריה:כדורגלני ראדניצ'קי קראגויבאץ
קטגוריה:כדורגלני ויטוריה דה גימארייש
קטגוריה:כדורגלני צ'וקריצ'קי
קטגוריה:כדורגלני וויבודינה נובי סאד
קטגוריה:כדורגלני מועדון ספורט אשדוד
קטגוריה:כדורגלני ראדניצ'קי ניש
קטגוריה:כדורגלנים זרים בישראל
קטגוריה:סרבים שנולדו ב-1991
פיליפ, רוזן פפאלץ-נויבורג

**פיליפ, רוזן פפאלץ-נויבורג** (בגרמנית: **Philipp der Streitbare**; 12 בנובמבר 1503 – 4 ביולי 1548), היה רוזן פפאלץ-נויבורג בין השנים 1505–1541.

## ביוגרפיה
פיליפ נולד ב-12 בנובמבר 1503 בהיידלברג, לרופרכט מפפאלץ, בישוף פרייזינג ולאליזבת מבוואריה, בתם של גאורג, דוכס בוואריה וידוויגה יגלו, דוכסית בוואריה. בשנת 1503 מת סבו גאורג, דוכס בוואריה ללא בנים, ובעקבות כך פרצה מלחמת לנדסהוט בין אביו רופרכט מפפאלץ, בישוף פרייזינג לאלברכט הרביעי, דוכס בוואריה, ובסיומה קיבל אלברכט הרביעי את דוכסות בוואריה-לנדסהוט, ואילו פיליפ ואחיו אוטו היינריך קיבלו חלק קטן ממנה שהפך לרוזנות פפאלץ-נויבורג.

בשנת 1529 לחם פיליפ נגד העות'מאנים במהלך המצור על וינה, ובשנת 1532 קיבל את תואר אביר מסדר גיזת הזהב. בשנת 1539 נסע פיליפ לאנגליה, על מנת לבקש את ידה של מרי טיודור, בתו של הנרי השמיני, מלך אנגליה, אולם הנישואין לא יצאו לבסוף אל הפועל. בשנת 1541 מסר פיליפ את השליטה ברוזנות לאחיו אוטו היינריך, וב-4 ביולי 1548 הוא מת בהיידלברג.

## אילן יוחסין

## קישורים חיצוניים

קטגוריה:בית ויטלסבאך
קטגוריה:ילידי 1503
קטגוריה:נפטרים ב-1548
אביבי זוהר

**אביבי זוהר** (נולד ב-4 בדצמבר 1972) הוא כדורגלן עבר ישראלי ששיחק בעמדת הקשר התקפי ומאמן הפועל אזור מליגה א'.

## ביוגרפיה
נולד למשפחה שהתגוררה במעברת בת ים. אחיו הגדול הוא כדורגלן העבר והפרשן איציק זוהר.

זוהר התחיל את הקריירה שלו במחלקת הנוער של מכבי יפו. בגיל 17, זוהר הצטרף לקבוצה הבוגרת בה שיחק ארבע עונות.

בשנת 1993 הצטרף להפועל חיפה ששיחקה אז בליגה הראשונה.

בשנת 1996 זוהר חזר לליגה הארצית כאשר חתם בהפועל אשקלון, עימה רשם עלייה לליגה הלאומית לראשונה בהיסטוריה של המועדון.

בהמשך הקריירה, זוהר שיחק בהפועל בית שאן, הכח רמת גן ובית"ר באר שבע בה פרש בגיל 30.

בשנת 2007, זוהר חזר לשחק כדורגל כאשר הצטרף לא.ס. רמת אליהו, קבוצה שהתאחדה עם מכבי יפו.

לקראת עונת  אוהדי מכבי יפו הקימו את הקבוצה מחדש בשם "מכבי קביליו יפו" בליגה ג', אליה הצטרף זוהר בתחילת העונה. זוהר היה לשחקן הראשון ששיחק בקבוצה בגלגולה הקודם ובגלגולה הנוכחי. בעונה זו, זוהר כבש 32 שערים ב-27 משחקי ליגה והיה שותף לעלייה של הקבוצה לליגה ב'. בתום העונה זוהר פרש מכדורגל בשנית.

### לאחר הפרישה
עם פרישתו מכדורגל בשנית, מונה זוהר למאמן מכבי יפו, אך בתחילת העונה פוטר מתפקידו עקב היכולת הנמוכה שהציגה הקבוצה. ב-2016 זוהר אימן במחלקת הנוער של מכבי עירוני בת ים.

לאחר שעזב את בת ים, שימש זוהר כמאמן מנטלי ובמקביל מנהל את חברת סוכנות השחקנים "רוברטו ספורט" ביחד עם הסוכן רוברטו בן שושן. במסגרת עבודתו כמאמן מנטלי, שימש אביבי זוהר כמאמן מנטלי במחלקות הנוער של הפועל ניר רמת השרון ושל מכבי עירוני בת ים.

ב-8 ביוני 2020, מונה למאמן הפועל לוד.

ב-1 ביולי 2021, זוהר חתם במ.כ. חולון ירמיהו, אך ב-1 בדצמבר הודיע על התפטרותו מאימון הקבוצה. ב-18 בדצמבר מונה למאמן הפועל אזור.

זוהר גרוש ואב לילד.

## קישורים חיצוניים

* גדי בלום, "אם היה לי מאמן מנטלי, כמוני היום, יכולתי לשחק באירופה", באתר isport, 2 ביולי 2016
* 

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:בת ים: כדורגלנים
קטגוריה:כדורגלני מכבי יפו
קטגוריה:כדורגלני הפועל חיפה
קטגוריה:כדורגלני הפועל אשקלון
קטגוריה:כדורגלני הפועל בית שאן
קטגוריה:כדורגלני הפועל רמת גן
קטגוריה:כדורגלני בית"ר באר שבע
קטגוריה:מאמני כדורגל ישראלים
קטגוריה:מאמני מכבי יפו
קטגוריה:מאמני הפועל לוד
קטגוריה:ישראלים שנולדו ב-1972
חיים יעקב לייבוביץ

**חיים יעקב (יענק'ל) לייבוביץ** (נולד בתשל"א, 1971) הוא נדבן ואיש עסקים חרדי ישראלי.

## קורות חיים
נולד בבורו פארק שבניו יורק לברוך מרדכי יהודה ליבוביץ, חסיד סאטמר, ונקרא על שם סבה של אמו, רבי חיים יעקב ספרין, האדמו"ר מקומרנה. למד בישיבת חכמי לובלין בבני ברק, והחל להתקרב לחסידות ויז'ניץ לאחר שנישא ליאכעט בתו של הרב מנחם מנדל פקשר, רב קהילת חסידי ויז'ניץ באלעד. אחר כך הפך לחסיד חב"ד.

לייבוביץ כיהן כסמנכ"ל צעירי אגודת חב"ד בישראל. ב-1996 הוא קישר בין יוסף יצחק גוטניק לבנימין נתניהו לקראת הבחירות לראשות הממשלה ועמד מאחורי הקמפיין "נתניהו. זה טוב ליהודים". בשנת תשס"ג פרש מתפקידו בצעירי אגודת חב"ד.

ב-2003 התחיל לעבוד עם דן גרטלר, כנציג חברת ההשקעות DGI ברפובליקה הדמוקרטית של קונגו (זאיר לשעבר), במסגרת זו הוא יצר קשרים עם בכירים בממשל האמריקני, בהם מזכירת המדינה לשעבר קונדוליזה רייס, שאף נפגש איתה במסגרת המאמצים להעמיק את היחסים בין קונגו לארצות הברית. ב-2005 עזב את DGI וייסד את חברה בת 'ACC הולדינגס', בה השקיע באופן עצמאי בכריית מחצבים בחיפושי נפט וגז החל לעסוק גם בנדל"ן.

ב-2007 רכש לייבוביץ את בריינסטורם – חברה ישראלית שעוסקת בפיתוח תרופות למחלות שנגרמות מניוון ומתמותת תאי עצב כדוגמת פרקינסון וניוון שרירים, תמורת 5 מיליון דולר במטרה להציל אותה מקריסה, והוא נשיא ומנכ"ל החברה.

ב-2010 זכה לייבוביץ בשותפות עם ג'קי בן-זקן ברישיון ממשרד התשתיות לקידוח "מד אשדוד".

לייבוביץ נשוי ואב לארבעה, גר בשכונת הר נוף בירושלים.

## פעילות ציבורית
לייבוביץ הוא תורם קבוע לארגוני חב"ד והמממן הראשי של ארגון מעייני ישראל, הכולל רשת בתי מדרש וכוללים לאברכים מסביב לשעות היממה, והוא מספק לאברכים מלגות חודשיות ומענקים מיוחדים לחגים.

מתומכי קמחא דפסחא של קריית ויז'ניץ בני ברק ומראשי התומכים בפעילות 'שערי הוראה'
בראשות הרב חיים שמרלר לעידוד הלימוד בשולחן ערוך הרב.

## קישורים חיצוניים
*חיים ליבוביץ באתר בריינסטורם 
* 
* יואב גוזלן, "כי אשמרה שבת, אל ישמרני" באתר כדורי.נט
* 
*
* איך הרוויח איש עסקים דתי 75 מיליון ₪ בזכות שמירת השבת
* 
* המנצחת של 'אתגר הקרח': החברה של לייבוביץ' באתר col
* מי היורש הכי ראוי לנתניהו? חיים יענקל' לייבוביץ' בטוח: "גלעד ארדן" אתר חרדים 10 02.03.2017

## הערות שוליים

קטגוריה:הר נוף: אישים
קטגוריה:הרפובליקה הדמוקרטית של קונגו: כלכלה
קטגוריה:חרדים ישראלים
קטגוריה:נדבנים ישראלים
קטגוריה:יהלומנים ישראלים
קטגוריה:אנשי עסקים חרדים ישראלים
קטגוריה:חסידי חב"ד
קטגוריה:פעילים פוליטיים ישראלים
קטגוריה:בוגרי ישיבת חכמי לובלין-בני ברק
קטגוריה:ישראלים שנולדו ב-1971
אלכסנדרינה, נסיכת באדן

**אלכסנדרינה, נסיכת באדן** (בגרמנית: **Prinzessin Alexandrine von Baden**, 6 בדצמבר 1820 - 20 בדצמבר 1904), הייתה בתו של לאופולד, הדוכס הגדול של באדן, ואשתו של ארנסט השני, דוכס סקסוניה-קובורג-גותה.

## ביוגרפיה
אלכסנדרינה נולדה בקרלסרוהה ב-6 בדצמבר 1820, ללאופולד, הדוכס הגדול של באדן ולסופיה, נסיכת שוודיה, בתם של גוסטב הרביעי אדולף, מלך שוודיה ופרדריקה מבאדן. בצעירותה חיזר אחריה אלכסנדר ניקולאייביץ', הצארביץ' של רוסיה, אולם לבסוף הוא נפגש בהסן עם מריה, נסיכת הסן והתחתן עמה.

ב-13 במאי 1842 התחתנה אלכסנדרינה עם ארנסט, נסיך הכתר של סקסוניה-קובורג-גותה, ואחיו של אלברט, נסיך סקסוניה-קובורג-גותה - בעלה של ויקטוריה, מלכת הממלכה המאוחדת, ובשנת 1844 נסעו לבקר בבריטניה את אלברט וויקטוריה. בשנת 1844 מת חמיה ארנסט הראשון, דוכס סקסוניה-קובורג-גותה, ובעלה עלה לשלטון במקומו.

ארנסט לא שמר על אמונים לאלכסנדרינה, והחל משנת 1859 אף לא התעניין בה עוד, אך היא שמרה על אמונים לארנסט, מכיוון שהרגישה רגשות אשמה על עקרותה, על אף שנראה שהייתה זו אשמתו, בשל היותו חולה קודם לכן במחלת מין. בשנת 1891 מת בעלה ארנסט, וב-20 בדצמבר 1904 מתה אלכסנדרינה בקובורג.

## אילן יוחסין

## קישורים חיצוניים

* 

קטגוריה:נסיכות באדן
קטגוריה:בית צרינגן
קטגוריה:ילידות 1820
קטגוריה:נפטרות ב-1904
יחסי איראן–סנגל

**יחסי איראן–סנגל** הם יחסי החוץ בין **[[איראן|הרפובליקה האסלאמית של איראן]]** ובין **[[סנגל|רפובליקת סנגל]]**. ב-23 בפברואר 2011, סנגל ניתקה את היחסים הדיפלומטיים עם איראן.

## היסטוריה
בשנת 1971, שר החוץ האיראני ביקר בסנגל, במהלך הביקור שתי המדינות הביעו את התעניינותם בהרחבת הקשרים בין המדינות. ב-30 בספטמבר 2009, נפתחה השגרירות האיראנית בדקר. שנה לאחר מכן, מונה השגריר האיראני לסנגל. גם ממשלת סנגל הביעה רצון לפתוח שגרירות בטהראן.

נשיא איראן, מחמוד אחמדינז'אד ונשיא סנגל, עבדוליי ואד קיימו מסיבת עיתונאים יחד עם פגישה משותפת בפברואר 2008 במשהד, שני השרים התחייבו להרחיב את הקשרים הבילטראליים בתחומי הכלכלה, התיירות והפוליטיקה. יחד עם הגברת שיתוף הפעולה במסגרת הארגון לשיתוף פעולה אסלאמי.

### ניתוק היחסים בין המדינות
בפברואר 2010, ממשלת סנגל החליטה לנתק את קשריה הפוליטיים עם איראן, לאחר שהאשימה את ממשלת איראן בשליחת נשק וסיוע למורדים בדרום המדינה. ב-1 במרץ 2010, שלושה חיילים אזוריים נהרגו בגבול הדרומי של סנגל באזור קזמנס באמצעות נשק שנשלח מאיראן. בפברואר 2012, במהלך פסגת ארגון שיתוף הפעולה האסלאמי במצרים, נפגשו נשיאי שתי המדינות על מנת לחדש את היחסים בין המדינות.

## יחסים כלכליים
יצרנית הרכב האיראנית, איראן חודרו, סייעה בהקמת קו הרכבה לייצור מכוניות שמקורן באיראן בסנגל ולהעבירן לשווקים האפריקאים ישירות מדקר. חברה זו בעלת כוח ייצור של 10,000 מכוניות בשנה.

## הערות שוליים

קטגוריה:ערכים ללא קטגוריות פיזיות - יחסי חוץ
יוהאן הראשון, רוזן פפאלץ-צווייבריקן

**יוהאן הראשון, רוזן פפאלץ-צווייבריקן** (גרמנית: **Johann I. von Pfalz-Zweibrücken**; 8 במאי 1550 – 12 באוגוסט 1604), היה רוזן פפאלץ-צווייבריקן בין השנים 1569–1604.

## ביוגרפיה
יוהאן נולד ב-8 במאי 1550 במייזנהיים, לוולפגנג, רוזן פפאלץ-צווייבריקן ולאנה מהסן, בתם של פיליפ הראשון, רוזן הסן וכריסטינה מסקסוניה.

בשנת 1569 נהרג אביו וולפגנג, רוזן פפאלץ-צווייבריקן, במהלך מלחמות הדת בצרפת. לאחר מותו חילקו בניו את נחלותיו ביניהם: פיליפ לודוויג קיבל את פפאלץ-נויבורג, יוהאן קיבל את פפאלץ-צווייבריקן, אוטו היינריך קיבל את פפאלץ-זולצבאך, פרידריך קיבל את פפאלץ-צווייבריקן-ווהנשטראוס-פארקשטיין וקרל קיבל את פפאלץ-צווייבריקן-בירקנפלד. בשנת 1588 החליף יוהאן את דת המדינה, מלותרניזם לקלוויניזם. ב-12 באוגוסט 1604 מת יוהאן, ובניו חילקו את נחלותיו: יוהאן קיבל את פפאלץ-צווייבריקן, פרידריך קזימיר קיבל את פפאלץ-צווייבריקן-לנדסברג, ואילו יוהאן קזימיר קיבל את פפאלץ-קלבורג.

## משפחתו
ב-23 בפברואר 1590 התחתן קרל עם מגדלנה מיוליך-קלווה-ברג, בתם של וילהלם, דוכס יוליך-קלווה-ברג ומריה מאוסטריה, דוכסית יוליך-קלווה-ברג, ממנה נולדו לו 9 ילדים:
* לודוויג וילהלם מפפאלץ-צווייבריקן (1580–1581)
* מריה אליזבת מפפאלץ-צווייבריקן (1581–1637), התחתנה עם גאורג גוסטב, רוזן פפאלץ-ואלדנץ
* אנה מגדלנה מפפאלץ-צווייבריקן (1583)
* יוהאן השני, רוזן פפאלץ-צווייבריקן (1584–1635)
* פרידריך קזימיר, רוזן פפאלץ-צווייבריקן-לנדסברג (1585–1645)
* יוהאן קזימיר, רוזן פפאלץ-קלבורג (1589–1652)
* אמליה יקובה הנרייטה מפפאלץ-צווייבריקן (1592–1655), התחתנה עם יאקוב פרנץ, רוזן פסטקלדה
* אליזבת דורותיאה מפפאלץ-צווייבריקן (1593)
* אנה קתרינה מפפאלץ-צווייבריקן (1597)

## אילן יוחסין

## קישורים חיצוניים

* יוהאן הראשון, רוזן פפאלץ-צווייבריקן
* 

קטגוריה:רוזנים גרמנים
קטגוריה:בית ויטלסבאך
קטגוריה:ילידי 1550
קטגוריה:נפטרים ב-1604
1903 במוזיקה

## אירועים
* 11 בפברואר – בכורה של הסימפוניה ה-9 מאת אנטון ברוקנר בווינה
* אנריקו קארוזו מצטרף למטרופוליטן אופרה ומקליט את תקליט הבכורה בויקטור טוקינג משין
* מיסיסיפי ג'ון הארט מתחיל להופיע
* בכורה של "בובות בארץ הצעצועים" מאת ויקטור הרברט

## מוזיקה קלאסית
* פרדריק דיליוס – *Sea Drift*
* אדוארד אלגר – *The Apostles* (אורטוריה)
* ג'ורג'ה אנסקו – סוויטה לפסנתר מס' 2, אופוס 10
* קרל נילסן – *Helios Overture*
* מוריס ראוול – רביעיית מיתרים

## נולדו
* 6 בפברואר – קלאודיו אראו, פסנתרן (נפטר ב-1991)
* 10 במרץ – ביקס ביידרבק, מוזיקאי ג'אז (נפטר ב-1931)
* 3 במאי – בינג קרוסבי, זמר ושחקן אמריקאי (נפטר ב-1977)
* 12 במאי – לנוקס ברקלי, מלחין (נפטר ב-1989)
* 6 ביוני – אראם חאצ'טוריאן, מלחין (נפטר ב-1978)
* 1 באוקטובר – ולדימיר הורוביץ, פסנתרן (נפטר ב-1989)
* 10 באוקטובר – ורנון דיוק, מלחין (נפטר ב-1969)

## נפטרו
* 22 בפברואר – הוגו וולף, מלחין אוסטרלי
* 4 בספטמבר – הרמן צומפה, מנצח ומלחין

## קישורים חיצוניים

קטגוריה:שנות ה-1900 במוזיקה
מוזיקה
הבחירות הכלליות בבריטניה 1950

**הבחירות הכלליות בבריטניה ב-1950** נערכו ב-23 בפברואר 1950. אלו היו הבחירות הראשונות בתולדות הממלכה המאוחדת שהתקיימו לאחר כהונה מלאה של ממשלת הלייבור בהנהגת קלמנט אטלי. מפלגת הלייבור בהנהגת אטלי אמנם קיבלה כ-1.2 מיליון קולות יותר מאשר קיבלה בבחירות 1945, אך הפסידה כעשרות מושבים בבית הנבחרים הבריטי. המפלגה השמרנית בהנהגת וינסטון צ'רצ'יל גדלה באופן משמעותי בבחירות אלו.

הבחירות ב-1950 היו הבחירות הראשונות שסוקרו בטלוויזיה. בבחירות אלו התקיימו גם כ-170 שינויים במחוזות הבחירה ברחבי הממלכה.

בסופו של דבר, מפלגת הלייבור הצליחה להקים ממשלה צרה של כ-315 מושבים מתוך כ-625 חברי פרלמנט. חברי פרלמנט בולטים שנבחרו לראשונה בבחירות אלו הם איאן מקלאוד ואדוארד הית'

## תוצאות
אחוז ההצבעה עמד על כ-83.9%. בסך הכל הצביעו כ-28,771,124 אזרחים

## קישורים חיצוניים

1950
קטגוריה:1950 בפוליטיקה
קטגוריה:1950 בממלכה המאוחדת
מוזיאון פברז'ה (סנקט פטרבורג)

ממוזער|לוגו המוזיאון
**מוזיאון פברז'ה** הוא מוזיאון פרטי בסנקט פטרבורג הממוקם בארמון נרישקין-שובאלוב, המכיל אוסף ייחודי של תכשיטים דקורטיביים. האוסף החשוב והמפורסם במוזיאון הם תשעת ביצי פברז'ה קיסריים, שנוצרו על ידי פטר קארל פברז'ה. באוסף המוזיאון, נמצאים הביצים הראשונות והאחרונות שנעשו. המוזיאון נפתח ב-19 בנובמבר 2013. את שעריו לציבור המוזיאון פתח באפריל 2014. המוזיאון פתוח מדי יום למעט ביום שישי, מ-9:30 עד 20:45.

הארגון המייסד של המוזיאון הוא קרן "קשר הזמנים" שנוסדה בשנת 2004 על ידי היזם ויקטור וקסלברג. אוצר המוזיאון הוא ולדימיר וורונצ'נקו. המוזיאון נוצר לצורך איסוף, הצגה ופופולריזציה של יצירות מופת ואמנות רוסית. מטרת המוזיאון היא לא למטרת רווח, אלא השבת יצירות מופת של אמנות רוסית אבודה. המוזיאון גם מפעיל אירועי תרבות ומדע, מארח בקביעות אירועים שמטרתם לחנך וללמד את ההיסטוריה של האמנות שיצר קרל גוסטב פברז'ה.

מה-3 בפברואר עד ה-2 במאי 2016 במוזיאון הוצגה התערוכה הראשונה ברוסיה של האמנית המקסיקנית פרידה קאלו. המוזיאון מורכב מ-11 חדרים: חדר האבירים, חדר האירוח האדום, חדר האירוח הכחול, חדר האירוח המוזהב, חדר התצוגה, חדר האירוח הלבן, האולם הגותי, המזנון העליון, אולם הבז'.

מייסד המוזיאון, ויקטור וקסלברג, צבר כארבעת אלפים פריטים מהמאה ה-19 ותחילת המאה העשרים והחליט להקים את המוזיאון בעיר הולדתו, פטרבורג. בשנת 2004, אוסף של 200 פריטים מתוצרת פברז'ה, שהיו שייכים לאיש העסקים האמריקאי מלקולם פורבס ובתוכם תשע ביצים, עמדו למכירה פומבית בסוכנות סותבי'ס בניו יורק. וקסלברג הקדים, שילם כ-120 מיליון דולר ורכש את הפריטים במטרה להחזירם לרוסיה.
## גלריה

קובץ:Entrance staircase of the Faberge Museum (17836952434).jpg|מדרגות המבואה למוזיאון
קובץ:Fabergé_Museum_in_St._Petersburg_02.JPG|
קובץ:Яйцо_"Курочка".JPG|ביצת "התרנגולת" מאוסף ביצי פברז'ה במוזיאון בסנקט פטרבורג.
קובץ:Яйцо-шкатулка_"Ренессанс".JPG|ביצת "רנסאנס"
קובץ:Rosebud_egg.jpg|ביצת "ניצת הוורד".
קובץ:Fontanka_21_Shuvalov_Palace_Apr_2015_04.jpg|מבנה המוזיאון

## קישורים חיצוניים

* 

## הערות שוליים

קטגוריה:סנקט פטרבורג: מוזיאונים
הבחירות הכלליות בבריטניה 1951

**הבחירות הכלליות בבריטניה ב-1951** נערכו ב-25 באוקטובר 1951. בחירות אלו התקיימו כעשרים חודשים בלבד לאחר הבחירות הקודמות, שהתקיימו בפברואר 1950 (שבהן מפלגת הלייבור שלטה ברוב קטן בבית הנבחרים). ממשלת הלייבור הקדימה את הבחירות במטרה לזכות ברוב גדול יותר בפרלמנט ולאחר שהממשלה החלה להתרופף ולאבד אישים חשובים כגון ארנסט בווין וסטפורד קריפס שפרשו בשל גילם.

אף שמפלגת הלייבור אכן זכתה ביותר קולות, המפלגה השמרנית זכתה ברוב המושבים. בחירות אלו שלחו את הלייבור ל-13 שנים באופוזיציה והשיבו את וינסטון צ'רצ'יל לכהן כראש ממשלת בריטניה במקום קלמנט אטלי שכיהן בתפקיד כ-6 שנים. אלו היו גם הבחירות האחרונות שנערכו תחת ג'ורג' השישי כמלך בריטניה, לפני שנפטר והוחלף על ידי בתו אליזבת השנייה.

זו הייתה הפעם הרביעית במאה ה-20 (מתוך 5) שבה המפלגה שהרכיבה את הממשלה זכתה בפחות קולות ממפלגת האופוזיציה.

## תוצאות
אחוז ההצבעה עמד על כ-82.6%. בסך הכל הצביעו כ-28,596,594 אזרחים.

## קישורים חיצוניים

1951
קטגוריה:1951 בפוליטיקה
קטגוריה:1951 בממלכה המאוחדת
מוזיאון פברז'ה (באדן-באדן)

**מוזיאון פברז'ה** בבאדן-באדן הוא המוזיאון הראשון בעולם המוקדש ליצירותיו של הצורף פטר קארל פברז'ה. הוקם בשנת 2009 על ידי האספן אלכסנדר איוואנוב, בעיר הנופש הגרמנית באדן-באדן.

אוסף המוזיאון מכיל למעלה מ-1,500 פריטים שיצר פטר פברז'ה, לרבות אוספים של ביצת פברז'ה כדוגמת התרזה הקארליאנית וצביר הכוכבים. הביצים מוצגות במוזיאון שנבנה על ידי אלכסנדר איוואנוב בעלות של 17 מיליון יורו. לטענת איוואנוב הוא בחר לפתוח את המוזיאון בעיר הנופש באדן-באדן בשל מיקומה הנוח וכי לא היה יכול לפתוח את המוזיאון ברוסיה בשל מחסומים ביורוקרטיים

באפריל 2009 חברה בשם פברז'ה בע"מ הרשומה באיי קיימן תבעה בעלות על מותג פברז'ה ובשל כך בשנתו הראשונה נאסר על המוזיאון לפרסם תחת השם פברז'ה. בינואר 2010 בית המשפט בגרמניה אישר למוזיאון להשתמש בשם פברז'ה.

במאי 2012, נפתחה תערוכת *Gold of the World* המכילה יותר ממאה פריטי זהב טהור מתקופות שונות.

עד 2014, הפריט החשוב ביותר במוזיאון היה ביצת הפברז'ה רוטשילד, שהייתה מתנתה של ביאטריס רוטשילד לכלת אחיה. איוואנוב רכש את הביצה תמורת 18.5 מיליון דולר במכירה פומבית שנערכה בבית כריסטי'ס ב-28 בנובמבר 2007. בשנת 2014 תרם איוואנוב את הביצה לממשלת רוסיה ובדצמבר 2014, נשיא רוסיה ולדימיר פוטין העניק את הביצה כמתנה למוזיאון ארמיטאז' שבסנקט פטרבורג, רוסיה במלאת 250 שנה למוזיאון. ימים לפני הענקת המתנה, אנשי מכס בריטים וגרמניים פשטו על מוזיאון הפברז'ה בחיפוש אחר הביצה. המוזיאון הצהיר במחאה כי פעולת אנשי המכס הייתה מוטת פוליטית, בעקבות המתיחות בין רוסיה למדינות המערב על רקע משבר אוקראינה.

## גלריה

|ארנב הנחושת. פסל מאת זוראב צרטלי בחצר המוזיאון


## קישורים חיצוניים

* 

## הערות שוליים

קטגוריה:גרמניה: מוזיאונים
קטגוריה:באדן-וירטמברג
WWE: Walk with Elias

***WWE: Walk with Elias*** הוא מיני אלבום (EP) בביצוע המתאבק האמריקאי של ארגון ה-WWE, אליאס (או בשמו במציאות: ג'פרי לוגאן שולו). מיני אלבום יצא לאור ב-23 ביולי 2018 על ידי ה-WWE Music Group. שולו ביצע את כל השירים שלו כדמות של נווד המנגן בגיטרה (באנגלית: Drifter). האלבום הגיע למקום ה-13 מתוך מאה האלבומים הראשונים של ארצות הברית בחנות ה-iTunes ביום הראשון ליציאתו.

## רשימת השירים
כל השירים בוצעו על ידי אליאס. כל השירים הופקו על ידי ג'ון פול אליקסטרו ומייקל קונראד לאורי, הידועים בשם $CFO (מפיקי המוזיקה של ארגון ה-WWE).

## מצעדי הפזמונים

## קישורים חיצוניים

## הערות שוליים

קטגוריה:מופעי ה-WWE
קטגוריה:אלבומי בלוז
ארמון נרישקין-שובאלוב

ממוזער|מדרגות המבואה
**ארמון נרישקין-שובאלוב** (ברוסית: **Дворец Нарышкиных-Шуваловых**) הוא מבנה מהמאה התשע עשרה בסנקט פטרבורג, הממוקם בפינה שבין גדות הפונטנקה 21, לרחוב האיטלקי 39. המבנה בנוי בסגנון נאו-קלאסי והוא טיפוסי לאדריכלות האקלקטית (שילוב של אלמנטים מאדריכלות הקלאסיציזם והנאו-רנסאנס).
## היסטוריה
הרעיון לבניית הארמון נהגה בסוף המאה ה-18 על ידי הרוזן וורונצוב שהפקיד את המלאכה בידי האדריכל האיטלקי, ג'קומו קברנגי.

בשנת 1799 הארמון עבר לבעלותה של הרוזנת מריה נרישקינה ובעלה גדש את הארמון בחפצי מותרות כגון פסלי שיש, מטבעות עתיקים, כלי נשק, יצירות אמנות. הארמון אירח נשפים רבים והנשף המפורסם ביותר שהתקיים בו היה לכבוד יום הולדתו של יורש העצר, לימים הצאר אלכסנדר השני, ב-29 באפריל 1834.

הארמון במתכונתו הנוכחית נבנה במספר שלבים. החלק השמאלי של הבניין נבנה בשנות 1780 על פי פרויקט של אדריכל לא ידוע. החזית הימנית של הבית הישן נבנתה בשנים 1821–1822 על ידי הבעלים החדשים של הארמון, דמיטרי נרישקין (כנראה על פי פרויקט של קארלו רוסי).

עמנואל נרישקין מכר את הארמון לבן דודו לב נרישקין, שמימן שחזור החלל הפנימי (בפרויקט של האדריכל ברנרד דה סימון), בשנים 1844–1849 נערך שיפוץ מקיף נוסף בניהול האדריכל ניקולאי יפימוב.

מאז 1846, הארמון היה בבעלותה של סופיה נרישקינה ובעלה פיוטר שובאלוב, ולאחר מכן בנם וכלתו. בשנת 1914 שימש הארמון כבית חולים צבאי.

לאחר מהפכת אוקטובר ועד 1925 הארמון הולאם והפך למוזיאון. בשנים 1919–1925 שכן בו מוזיאון לחיים האריסטוקרטיים. אחר כך פעלו בו בית דפוס ומכון לעיצוב. בתקופת מלחמת העולם השנייה, בזמן המצור על לנינגרד, ניזוק הארמון באורח קשה ביותר ואגפים שלמים נהרסו כליל.

אחרי 1965 שימש כבית השלום והידידות עם עמי מדינות זרות.

בשנת 2006 נרכש המבנה על ידי האוליגרך ויקטור וקסלברג שמימן בו שיפוץ ושחזור כללי שנועד להשיב לארמון את מראהו המפואר מתקופת המאה ה-19.

ב-19 בנובמבר 2013, לאחר שבע שנות שיפוץ, נפתח רשמית מוזיאון פברז'ה, שהיה למוזיאון הפרטי הראשון ברוסיה בעל חשיבות פדרלית. המוזיאון מציג את ביצי הפברז'ה בטרקלין הכחול של הארמון. בחדרים אחרים, מוצגים אוספי פורצלן, אמייל, אבני גילוף, תכשיטים, סמלים רוסים, ציורים, כלי כסף ופריטים יקרים אחרים..

## קישורים חיצוניים

## הערות שוליים

נרישקין-שובאלוב
יחידה מעורבת (סדרת טלוויזיה)

**יחידה מעורבת - אריות הירדן** הייתה תוכנית מציאות תיעודית ישראלית, העוקבת אחר טירונות קרבית ביחידה מעורבת (חיילים וחיילות) בגדוד "אריות הירדן" בבסיס מחנה מגן סיירים בדרום הארץ. התוכנית שודרה בין ה-15 ביולי עד ה-3 בספטמבר 2018 בכאן 11 וכללה 10 פרקים.

## נושא הסדרה
הסדרה עוקבת אחר השירות המשותף בגדוד אריות הירדן, אחד מתוך ארבעת הגדודים המעורבים בצה"ל במהלך תקופת הכשרתו והעלאתו לקו בשירות הסדיר.

הסדרה מתעדת מקרוב את תהליך השירות המעורב, עוסקת בשוויון מגדרי ובאופן ביטויו בשטח. תמהיל הדמויות בסדרה מורכב מחמישה בנים וחמש בנות מכל קצוות הארץ, שונים ומגוונים בעלי אג'נדות שונות. כל דמות בסדרה מביאה למסך את עולם הערכים שלה יחד עם קונפליקט אישי המעלה בטירונים סימני שאלה במסגרת הצבאית ומחוצה לה. על הטירונים ממונה סגל המפקדים ומפקדת מחלקה אחת, רגישה ונחושה להנחיל לחייליה את מורשת הגדוד ואת חשיבות השירות המעורב.

## פרקים

## קישורים חיצוניים
* מתחם יחידה מעורבת, כל הפרקים באתר כאן.
*
*
*

#### ביקורות
*
*
*

## הערות שוליים

קטגוריה:תוכניות טלוויזיה ישראליות
קטגוריה:תוכניות מציאות תיעודיות ישראליות
קטגוריה:תוכניות טלוויזיה ישראליות שעלו לשידור בשנת 2018
קטגוריה:כאן 11: תוכניות וסדרות
קטגוריה:צה"ל בתוכניות טלוויזיה
ערוץ Match Premier

**ערוץ Match Premier** (ברוסית: **Матч Премьер**) הוא ערוץ טלוויזיה רוסי המשדר את משחקי ליגת העל הרוסית בכדורגל, כמו גם תוכניות ספורט מקומיות.

## היסטוריה
הערוץ הושק לראשונה ב-17 במרץ 2006, בשם "NTV-Plus הכדורגל שלנו" (НТВ-Плюс Наш футбол).

ביולי 2012 ערוץ הטלוויזיה "הכדורגל שלנו" הועבר לניהול חברת "LIGA-TV" והוא עבר מניהול חברת "NTV פלוס".

בתחילת יולי 2012 מנכ"ל צסק"א רומן בבאייב סיפר על תוכניות להשיק ערוץ טלוויזיה ייעודי למשחקי הליגה הרוסית.

ב-12 ביולי 2013 ערוץ הטלוויזיה "כדורגל שלנו" החל לשדר באיכות HD. ב-1 בספטמבר 2015 כל הזכויות על ערוץ הטלוויזיה "כדורגל שלנו" עברו לחברת LIGA TV.

מה-20 ביולי 2012 עד ל-31 באוגוסט 2015 הערוץ היה בבעלות חברת LLC "Liga TV". ב-12 ביולי 2013 הערוץ הופרד מחבילת ערוצי NTV ונקרא בשם "כדורגל שלנו" (Наш футбол), כשהוא משדר בבלעדיות את כל משחקי ליגת העל הרוסית.

ב-24 ביולי 2018 בפגישה של מנהלת הפרמייר ליג הרוסי בכדורגל, הוחלט על הקמת ערוץ "Match Premier", אשר מחליף את ערוץ "כדורגל שלנו". השקת הערוץ תוכננה ל-21:00 ב-27 ביולי, עם שידור משחק הסופר קאפ הרוסי והערוץ מותג מחדש, לקראת עונת 2018/2019 בליגת העל הרוסית בכדורגל ונקרא בשם "Match Premier". מאז הקמתו, הערוץ מעניק חסות לפרס כדורגלן החודש בליגת העל הרוסית בכדורגל ומארגן את טורניר הידידות גביע Match Premier.

## קישורים חיצוניים
* 

## הערות שוליים

Match Premier
Match Premier
קטגוריה:רוסיה: כדורגל
ביפרידן

**ביפרידן** (**Biperiden,** התרופה משווקת בישראל תחת השם **דקינט**, **Dekinet**) היא תרופה אנטיכולינרגית המשמשת בעיקר לטיפול במחלת פרקינסון ובהפרעות תנועה שמקורן בצריכת סמים או תרופות (בעיקר תרופות אנטי-פסיכוטיות). התרופה מהווה אנטגוניסט סינתטי לנוירוטרנסמיטור אצטילכולין, ומופיעה ברשימת התרופות החיוניות של ארגון הבריאות העולמי.

## שימושים רפואיים
ביפרידן משמש בעיקר לטיפול ברעידות שמקורן בשימוש בתרופות ובסמים או במחלת פרקינסון על כל סוגיה. כך לדוגמה, התרופה משמשת להקלה בתופעות הלוואי החוץ-פירמידליות של נטילת תרופות אנטי-פסיכוטיות (למשל זוקלופנתיקסול). תופעות כמו אטקסיה, טריזמוס, אקתיזיה, רעד, תסמונת ארנב וכדומה. שימוש נוסף אך נפוץ פחות של ביפרידן הוא הפחתת הזעה וייצור רוק מוגברים שמקורם בצריכת תרופות כגון מתאדון או קלוזאפין.

## תופעות לוואי
תופעות הלוואי השכיחות ביותר של התרופה כוללות נמנום, טשטוש ראייה, יובש בפה, הזעה מופחתת, כאבי בטן, ורטיגו, כאבי ראש וסחרחורות. במינונים גבוהים עשויות להופיע תופעות לוואי חמורות יותר כדוגמת אגיטציה, נדודי שינה, חרדה ואי-שקט. במקרים נדירים שימוש ממושך בתרופה עלול להתבטא בדליריום ובפגיעה בשנת ה-REM. יש להפסיק את השימוש ולפנות מיד לקבלת עזרה רפואית דחופה אם מופיעות תגובות אלרגיות, עלייה בנטייה לפרכוסים, הפרעות תנועה לא רצוניות, ליקויים בתיאום התנועות (קואורדינציה) והפרעות בדיבור, עלייה בלחץ תוך עיני (גלאוקומה), האטת קצב הלב או קושי בריקון שלפוחית השתן.

### הנקה והריון
התרופה נמצאת בקטגוריית סיכון בהריון C, כלומר אין מספיק נתונים או מחקרים אמינים דיים על מנת להסיק את השפעת נטילת התרופה על האם והעובר ולכן יש להשתמש בתרופה בזהירות במהלך הריון. ביפרידן חודר לחלב האם, ולכן מומלץ להימנע מנטילת התרופה בעת הנקה.

## הפסקת טיפול
במחקר עם 34 מטופלים בתרופות אנטי-פסיכוטיות מדור-שני, הטיפול בביפרידן הופסק בביטחה ברובם, ולא נצפו תסמינים חוץ-פירמידליים. נמצאו שיפור משמעותי בקשב, במהירות עיבוד ובמצב הנפשי-חברתי שלהם. הוסק כי הפסקת השימוש בביפרידן לטווח ארוך עשויה להיות מוצדקת מכיוון שהיא עשויה לשפר את התפקוד הקוגניטיבי, את איכות החיים הסובייקטיבית ואת התסמינים הפסיכיאטריים, ללא השפעות שליליות משמעותיות.

## קישורים חיצוניים

## הערות שוליים

קטגוריה:רשימת התרופות החיוניות של ארגון הבריאות העולמי
קטגוריה:אנטגוניסטים מוסקרינים
דן בוס (כדורגל)

**דן בוס** הוא מועדון כדורגל מקצועני הולנדי מהעיר דן בוס, המתמודד בליגת המשנה ההולנדית.

המועדון נוסד ב-18 באוגוסט 1965 כקבוצת BVV בעקבות מיזוג בין שתי קבוצות כדורגל קודמות: BVV (1906) ומועדון וילהלמינה (1890). רוד ואן ניסטלרוי התחיל את הקריירה שלו במועדון.

הקבוצה מעולם לא זכתה בתואר לאומי (אם כי מייחסים לה את הזכייה באליפות של קבוצת BBV בעונת 1948) והישג השיא הוא העפלה לגמר הגביע ההולנדי בעונת 1991.

באפריל 2018 החלו מגעים בין הנהלת הקבוצה לאוליגרך הגאורגי קחי ג'ורדניה, בעלי חברת הנפט Oil Energy Group, לרכישת 99% ממניות מועדון הכדורגל.

## תארים
* **[[ליגת העל ההולנדית|אליפות הולנד]]**
** **זכייה:** 1948 (כקבוצת BVV)
* **[[הגביע ההולנדי]]**
** **סגנות:** 1991

## קישורים חיצוניים

* 

## הערות שוליים

קטגוריה:קבוצות כדורגל הולנדיות
קטגוריה:קבוצות כדורגל שהוקמו ב-1965